Ego Galterus Dei gratia Eduensis Episcopus, attestatione pręsentis paginæ ad cunctorum notitiam volumus peruenire, quòd controuersia quæ inter Reomenses Monachos  Capellanum de Cherriaco super eiusdem loci Ecclesiæ prouentibus vertebatur coram nobis, in hunc modum terminata est. Siquidem de omni prouentu memoratæ Ecclesiæ quoquo modo eueniat, habebit Reomensis Ecclesia medietatem, Presbyter verò aliam medietatem, excepto quòd Presbyter habebit extra partem communem denarium baptismi  communionis  panis benedicti. Si autem Capellanus vicarium habuerit  intuitu eleemosynæ aliquid ei concessum fuerit, vsque ad duodecim denarios vicarij erit. Quod autem vltra duodecim fuerit, Monachi  Capellanus per medium partientur. Reomenses quoque Monachi ius habent instituendi Presbyterum in prædicta Ecclesia Cherriaci. Vt autem istud deinceps firmiùs teneatur vtriusque partis assensu, præsentem chartam nostro sigillo fecimus insigniri. Actum est hoc anno Verbi incarnati millesimo ducentesimo.